**Déryné Filmajánló**

 A „ Déryné ” című film 1951-ben készült Kalmár László rendezésében. A film a 19. századi Magyarországot mutatja be ahol Bécs nem engedélyezte az állandó magyar színház létrejöttét, ellenben minden erővel támogatja a német színjátszást. Főszerepben Déryné Széppataki Róza (ismertebb nevén Déryné) áll aki társaival a fővárosból kivonulva szekéren járják az országot falvakról - falvakra hirdetni a magyar színjátszást és szórakoztatni az elkeseredett népet. A történet végig követi a magyar színésznő és társai útját, sikereit és harcát a nemzeti kultúra és színjátszás fejlesztésében. A cselekmény nagyrészt a fővárosban Budapesten illetve Miskolcon játszódik.

 Főbb szerepekben az alábbi színészek állnak :
Tolnay Klári – a főszereplő , kiváló színésznő Déryné szerepében, ( énekhangja : Gyurkovics Mária )
Rajnay Gábor – Benke szerepében
Gózon Gyula – Neunherz szerepében
Bilicsi Tivadar - Murázsi Zsiga szerepében
Szabó István - Déry István szerepében
Turay Ida – Murányiné szerepében
Básti Lajos - Gróf Altenberg szerepében
Horthy Hanna – Cibulkáné szerepében
Sárdy János - Szentpétery Zsigmond szerepében

 A film által betekintést nyerhetünk a 19. századi Magyarországba ezzel megismerve az akkori életet. Megismerhetjük, hogy hogyan éltek akkor az emberek a mostani viszonyokhoz képest, hogy hogyan öltözködtek akkor a férfiak és a nők, azon belül is az előkelők illetve a szegényebbek. Megtapasztalhatjuk, hogy a magyar nyelv és a magyar emberek milyen elnyomásban voltak akkor az osztrákokkal szemben, hiszen magyar nyelven még a színjátszás is ritkaság számban ment. Betekintést nyerhetünk az akkori színházi életbe illetve színjátszásba. Illetve a híres magyar színésznő Déryné pályáját is végig követi a film ráadásul még Katona József a Bánk bán alkotója is feltűnik a filmeben aki pont a film cselekménye alatt írja meg művét.

 A filmet nem kötném korosztályhoz hiszen szerintem minden korosztály találhat benne valami magának tetszőt. Az idősebbek számára nosztalgikus is lehet a film atmoszférája hiszen ők az ehhez hasonló filmeken nőttek fel, a fiatalok számára pedig a film humoros karakterei / jelenetei miatt is lehet szimpatikus az alkotás. A karakterek jól meg vannak írva és a hozzájuk rendelt színészek nagyon jól hozzák a szerepüket. Azok számára akik az irodalom vagy a színház szerelmesei gyanús, hogy kedvencük lesz ez a film hiszen átöleli ezeket a témákat. A jó színészi alakítás és történet miatt a film gyakorlatilag nézeti magát és egy percig sem lesz unalmas szóval én bátram tudom ajánlani ezt a filmet kortól vagy akár érdeklődéstől függetlenül bárkinek!

 Nekem a film egy meglepetés volt hiszen nem hittem volna hogy egy 70 éves film ennyire fog tetszeni nekem de végül mégis így lett. A fekete – fehér kép ellenére teljesen élvezhető volt a film és sok mostani filmet is felülmúlt. A történet végig izgalmas és érdekes volt, ha kellett humoros volt de ha kellett akkor komoly és drámai. A helyszínek nagyon hangulatosak voltak a nagy színháztól kezdve a kis szállóig minden. A főszereplőre kitérve remekül meg lett csinálva a karaktere, egy igazi erős és céltudatos nő, manapság sajnos ritka az ilyen jó főszereplő magyar filmekben. Nekem összességében tetszett a film és szerintem egy esélyt mindenkinek adnia kell neki!

**-PeepoTeam**